Wir, Elizabeth, apͤtissin, und gemeinˀ convent des closters ze Kùngsfeld, Sant Claren ordens, Costantzˀ bystuͦms, tuͦnd kunt allˀmēlichm̄ und
vˀjechn̄d offenlich mitt disem brief, als wir lang zit ✳ an teglichm̄, ungewonlichm̄ schadn̄ gestandn̄ sind, ✳ da wir je gebn̄ muͦstend von hundtˀ guldin fûnf gl̄
ze zins, ✳ als dz harruͤrrt ✳ von krieg, ✳ von ùns₎ kilchn̄ ✳ brunst und anders merklichn̄ schadn̄s wegē, ✳ darumb wir vor zitē an schadn̄ gaͧn muͦstend, ✳ dz wir fùrbassˀ
nùtt erliden noch erzùgen mochtend. ✳ harumb nach raͧt erbˀ, wiser lùten ✳ ûnser obnˀ, ✳ ùnsers hofmeisters und andˀ ùns₎ guͦtē frùndn̄, ✳ so habn̄d wir fùr ùns und
ùns₎ nachkomē mitt zittlichˀ, gmeinˀ vorbetrachtūg den egn̄̄ und kùnftigē meren schadn̄ ze vˀkomē ✳ eines stêten, ewigē, unwidˀruͤfflichn̄ koͧffes rêcht und redlich
vˀkoͧft und ze koͧffend gebn̄ ✳ den erbnˀ, geistlichn̄ hˀren und bruͦdern, ✳ dem gardian und gmeinem convēt, Sant Ffrancissen ordens, ✳ des egn̄̄ klosters, ✳ und alln̄ irn
nachkomē ✳ dise nachgeschribnē siben und zwētzig stuk mitt allˀ ir zuͦgehoͤrdn̄ dˀ guͤtˀ als die hienach namlich vˀmerkt und genempt sind ✳ und ùns vor ziten ankomē sind vō ûns₎n pfruͦd₎n und pfruͦndˀin. ✳ it̄ des ersten zwey stuk an kˀnen ze Hegglingē, gitt Petˀ Sigrist. ✳ item ze Melligē drye mùtt kˀnen uff einem ackˀ an dˀ
Rùtgassen. ✳ it̄ aber drù viertel kˀnen und ein vasnacht huͦn ✳ uff dˀ Crùtz Zelg daselbs. ✳ it̄ achtzechn̄ schilling pfennig von drin gartē, gitt die alt Engler daselbs.
it̄ abˀ den̄ ze Mellingē vō einˀ hofstatt, lit vor dˀ statt, fùnf viertl̄ kˀnen, ✳ da gaͧnd ab vier pfēning dˀ kilchn̄ ze Wolenswile. ✳ abˀ einen mùtt kˀnen ab Buͦsingers hus.
aber drye mùtt kˀnen ze Scherntz ab dem Eichackˀ an dem Holen Weg, ✳ gaͧt ab einem teil desselbn̄ ackers ein halb pfunt wachs, als dz undˀ marksteinot ist.
it̄ ze Hus₎n zwen mùtt kˀn, gitt Albr₎ Zimbˀman. ✳ abˀ einen mùtt kˀnen, gitt Hans im̄ Hof. ✳ abˀ drye mùtt kˀn ze Husen, gitt Staͤllis tochtˀman, genāt dˀ Meyger.
it̄ ze Luppfang ein matten, genāt Stùfmatt, fùr fùnf stuk. ✳ aber den̄ vier stuk, gitt Clewi Zimbˀman, ✳ dz sind vier mùtt rogg₎, ✳ ein mùtt kern, ✳ ein pfunt pfēning
fùr ein swin, ✳ ein mùtt habˀ, ✳ ein vasnacht huͦn, ✳ zwey hˀpsthuͤnr, ✳ drissig eygˀ ✳und achtzechn̄ pfēning zins ✳ mitt jerlichm̄ zins₎n, guͤtnˀ und nùtzzen, es sy mitt
wun̄, ✳ weid, ✳ ✳ ackˀn, ✳ mattē, ✳ mitt hoͤltznˀ, ✳ mitt veld, ✳ wasser und wasserrùnsen ✳ und mitt alln̄ irn zuͦgehoͤrdn̄ fùr recht, ledig eigen und von mēnlichem unansp̄chig
bis an die obgn̄̄ vier pfennig und dz halb pfund wachs. ✳ und ist dis₎ koͧff beschechn̄ ✳ umb fùnfhundtˀ und viertzig Rinsch gl̄, guͦtˀ und genemˀ an gold un̄ wäg, ✳ dˀ wir
bar von den egn̄̄ hˀren bezalt und in ùns₎n und ùnsers gmeinē gotzhusz nutz und notdùrft komē sind. ✳ wir entzichn̄d ùns oͧch dˀ egn̄̄ guͤtˀ, zins und nùtzen ✳ und aller rechtūg,
so wir darzuͦ jemer mer gehabn̄ moͤchtē, ✳ und setzend die egn̄̄ hˀren ✳ dˀ vorgn̄̄ sibenundzwētzig stukn̄ und guͤtnˀ in gantz ruͤwig gewer ✳ inn ze habn̄d, ✳ ze nutzend, ze
niessend, ✳ ze besetzend und ze entsetzend ✳ als ir eigē guͦt, ✳ und lobend inē dis koͧffes und dˀ obgn̄̄ guetˀ und zinsz wˀschaft ze tuͦnd und wer ze sind nach rêcht an alln̄ den stettē,
da es den egn̄̄ hˀren notùrftig ist, aͧn irn schadn̄ und aͧn gevêrd, ✳ und hie widˀ niemˀ ze redn̄d noch zetuͦnd, ✳ wedˀ mitt geistlichn̄ noch weltlichn̄ richtnˀ noch gerichtē,
noch aͧn ger₎, ✳ in dehein wis, ✳ da mitt die egn̄̄ hˀren an disem koͧff gesumpt bekùmbtˀ odˀ geirret moͤhtē wˀden, aͧn all geverd. ✳ wer oͧch dz deheinˀ brief, roͤdel oder
kuntschaft deheinest fundn̄ wurdend, ✳ die so den̄ die egn̄̄ guͤtˀ alle odˀ by teilen meldoten, ✳ die soͤnd wir inē usgebn̄ und schaffen ze ir handn̄. ✳ ze urkùnd und
merˀ sicherheit dis koͧffes und ewigˀ bestaͤtung ✳ so hand wir fùr ùns und ùns₎ nachkomē ✳ ùnserz insigel, bede ✳ des gmeinē conventz und dˀ aptye insigel, offn̄lich
gehn̄kt an disen brief, ✳ dˀ gebn̄ ist uff sant Georyē tag, des heligē ritters, im̄ jar domā zalt von gotz gebùrt thusing vierhundtˀ zwentzig und drù jar ꝫcꝭ.✳ ✳